ສະຫະລັດແລະຈີນ ເປີດການເຈລະຈາ ເລື່ອງສິດທິມະນຸດ
ສະຫະລັດແລະຈີນ ຈະເປີດການເຈລະຈາ ກ່ຽວກັບເລື່ອງສິດທິມະນຸດ ໃນອາທິດໜ້າ
ກະຊວງການຕ່າງປະເທດສະຫະລັດກ່າວວ່າພວກນັກການທູດຂອງຕົນຈະອອກເດີນທາງໄປ ຍັງນະຄອນຫຼວງປັກກິ່ງ ໃນສັບປະດາໜ້າເພື່ອທຳການເຈລະຈາຫາລືກ່ຽວກັບເລື່ອງສິດທິ ມະນຸດ ທ່າມກາງທີ່ມີການປາບປາມພວກຄັດຄ້ານລັດຖະບານຢູ່ຈີນ ຖະແຫຼງຂ່າວສະບັບນຶ່ງຂອງກະຊວງການຕ່າງປະເທດສະຫະລັດແຈ້ງໃຫ້ຊາບວ່າ ລັດຖະມົນ ຕີຊ່ອຍວ່າການກະຊວງການຕ່າງປະເທດສະຫະລັດ ຮັບຜິດຊອບກ່ຽວກັບເລື່ອງປະຊາທິປະ ໄຕ ສິດທິມະນຸດແລະແຮງງານທ່ານ Michael Posner ຈະນຳພາຄະນະຜູ້ແທນຂອງພະ ແນກການກ່ຽວຂ້ອງໄປຮ່ວມການສົນທະນາຫາລື ໃນດ້ານສິດທິມະນຸດເປັນເວລາ 2 ມື້ລະ ຫວ່າງສະຫະລັດກັບຈີນ ການສົນທະນາຫາລືຊຶ່ງຈະເລີ່ມຂຶ້ນໃນມື້ວັນພຸດອາທິດຈະມາແມ່ນຈະເພັ່ງເລັງໃສ່ການເຄື່ອນ ໄຫວກ່ຽວກັບເລື່ອງສິດທິມະນຸດຮວມທັງແນວໂນ້ມຫຼືທ່າອຽງເມື່ອໄວໆມານີ້ໃນການບີບບັງ ຄັບໃຫ້ຫາຍສາບສູນການຄຸມຂັງແບບຮວບຮັດຕັດຕອນຫຼືນອກເໜືອກົດໝາຍຕະຫຼອດທັງ ການຈັບກຸມແລະການຕັດສິນໂທດຕ່າງໆ